Ekstra BLadet har modtaget flere henvendelser fra læsere, som fået sig et ekstraordinært syn på himmelen over København torsdag omkring klokken 15.00. Her har fire fly trukket snorlige spor så langt øjet rækker, og det viser sig at være militærfly.

- Der er tale om fire schweiziske F-18 fly på en helt almindelig flyvning. De er på vej til Luleå i Sverige. Men vi ved ikke hvad de skal, siger pressevagt hos lufttrafiktjenesten Naviair Jan Eliassen til Ekstra Bladet.

(Foto: Jesper Ray, fotograf/location scout)

Kort efter flyene side om side lagde vejen hen over hovedstaden, modtog Ekstra Bladet flere billeder og video af flyvningen. Men det er ikke meget unormalt, at fly fra andre lande flyver henover hovederne på os.

- Det sker med jævne mellemrum, at militær fly af den ene eller anden grund flyver over Danmark, siger pressevagten.